OBR-1

|  |  |
| --- | --- |
| Predračun št. |  |

Ponudnik s podpisom tega obrazca izjavlja, da je preučil dokumentacijo v zvezi z javnim naročilom in da je pripravljen sprejeti vse pogoje. Ponudnik s podpisom te izjave kazensko in materialno odgovarja, da ponujene storitve izpolnjujejo zahteve naročnika ali boljše.

Predmet naročila je Elektroinštalacijske storitve za potrebe UL, Biotehniške fakultete naročnika UL, Biotehniška fakulteta, Jamnikarjeva 101, 1000 Ljubljana.

**Opis predmeta javnega naročila:**

**Elektroinštalacijske storitve:** ugotavljanje okvar naprav in opredelitev načina popravila (razdelilne omarice z varovalnimi in krmilnimi elementi, nizkonapetostna postaja, svetila, sistemi na vhodnih elektronskih vratih, stikalni in priključni elementi, zasilna razsvetljava, meritve kratkostičnih upornosti, ipd.), predlaganje dodatnih popravil, dolbenje, vlečenje kablov, montažna dela, izdelava in vezava inštalacij, priklopi naprav, zagoni naprav, popravila naprav, dobava in montaža svetilk (npr. fluo z eno ali več cevmi, za varnostno razsvetljavo, …), dobava in montaža instalacijskih cevi, stikal, doz, vtičnic, parapetnih kanalov s pripadajočim ožičenjem, razvod UTP kablov, montaža mrežnih vtičnic in druga dela, ki smiselno sodijo v ta sklop.

Izvajalec je dolžan pred začetkom del zaščititi prostore, oziroma površine v neposredni okolici izvajanja del in izvesti vse varnostne ukrepe, ki so zaradi narave dela nujni (protiprašni ukrepi, protihrupni ukrepi, protipožarni ukrepi in ukrepi za zaščito izolacij in površin v prostorih naročnika ter ukrepi varstva pri delu, itd.) ter pripraviti delovišče tako, da se ne mažejo ali poškodujejo sosedni prostori ali površine ter da se kar najmanj moti delo osebja in študentov.

Za izvedbo del mora zagotavljati strokovno usposobljen kader s področja vodenja in izvedbe elektro instalacijskih del (vodstveni kader ustrezne stopnje s strokovnim izpitom, za izvedbo posameznih del pa ustrezne profile KV instalaterje za šibki in jaki tok).

Izvajalec je dolžan pred pričetkom del odstraniti ves odvečni, neuporabni in moteči material na delovišču in ga odpeljati na gradbeno deponijo (dokazilo). Po odstranitvi odvečnega materiala očisti in pripravi podlago za izvedbo del.

Izvajalec je dolžan voditi dnevnik opravljenih del in knjigo obračunskih izmer, kjer se vpisujejo, oziroma popisujejo opravljena dela, število ur, kvalifikacijska struktura izvajalcev in porabljen material.

Za vse naprave, za katere obstaja navodilo za uporabo in vzdrževanje, mora izvajalec ravnati v zvezi s temi navodili. Za naprave, za katere navodila ne obstajajo, pa mora izvajalec upoštevati pravila stroke in gospodarnosti za tisto vrsto naprav.

**Način naročanja:**

Storitve bo izvajalec izvajal na podlagi pisnega naročila (naročilnice), intervencijske storitve pa na podlagi telefonskega klica predstavnika naročnika.

**Rok izvedbe storitev:**

Rok za pričetek izvajanja rednih servisnih storitev je največ 10 delovnih dni od prejema pisnega naročila. Rok za pričetek izvajanja intervencijske storitve je največ 8 ur od prejema telefonskega klica predstavnika naročnika. V kolikor gre za okvaro, ki bi naročniku povzročila večjo materialno ali finančno škodo oz. obstaja nevarnost za zdravje ali življenje ljudi in živali, pa je rok za pričetek izvajanja intervencijske storitve največ 2 uri.

Kadar gre za izpad elektrike, izpad ogrevanja ali prekinitev oskrbe s pitno vodo, je potrebno napako odpraviti v največ 24 urah. V kolikor realizacija v tem času ni možna, mora izvajalec naročniku podati pisno obrazložitev in se z naročnikom dogovoriti za ustrezen termin.

Rok za odpravo napak je največ 5 delovnih dni od prejema reklamacije na opravljene storitve.

Rok za izvedbo storitve začne teči prvi naslednji dan po oddaji pisnega naročila oziroma takoj po prejemu telefonskega klica za intervencijske storitve. Za pisno naročilo se šteje elektronsko sporočilo, pri čemer naročnik dokazuje zgolj to, da je sporočilo zapustilo njegov informacijski sistem in ne odgovarja za napake na strani prejemnika.

**Lokacija izvedbe:**

Storitve se bodo opravljale na lokacijah:

* Dekanat, Oddelek za agronomijo, Oddelek za krajinsko arhitekturo in Oddelek za živilstvo, Jamnikarjeva 101, 1000 Ljubljana,
* Oddelek za biologijo, Večna pot 111, 1000 Ljubljana,
* Oddelek za biologijo, Botanični vrt, Ižanska cesta 15, 1000 Ljubljana,
* Oddelek za gozdarstvo, Večna pot 83, 1000 Ljubljana,
* Oddelek za lesarstvo, Rožna dolina, Cesta VIII/34, 1000 Ljubljana,
* Oddelek za zootehniko, Groblje 3, 1230 Domžale,
* Oddelek za zootehniko, PRC Krumperk, Gorjuša 19a, 1233 Dob,
* druge lokacije na podlagi predhodnega dogovora.

**Cene:**

Cene storitev morajo biti fiksne za obdobje najmanj 12 mesecev od pričetka veljavnosti okvirnega sporazuma in morajo vključevati vse stroške, povezane z realizacijo predmeta javnega naročila (npr. stroški dela, manipulativni stroški, kilometrina, …). Najmanjša obračunska enota je 30 minut. Stroške porabljenega materiala bo izbrani izvajalec obračunal glede na porabo oz. glede na popis materiala, ki ga bo pripravil naročnik. Cene materiala od tržnih cen navzgor ne smejo odstopati, sicer bo naročnik takšen račun zavrnil in zahteval popravek. Naročnik bo takšna odstopanja dokazoval s pridobljenima najmanj dvema ponudbama ponudnikov materiala.

**Posebne zahteve naročnika:**

Ponudnik mora zagotoviti prioriteto pred ostalimi. Ponudnik zagotavlja izvajanje storitev vse delovne dni v letu, za intervencijske posege pa vse dni v letu, 24 ur na dan. Garancijski rok za vgrajeni material mora biti enak, kot ga predpisuje proizvajalec. Podatek o garancijski dobi mora biti naveden na računu oziroma predračunu. Izbrani ponudnik za ves ponujeni material zagotavlja oz. bo vgrajeval le nadomestne dele, za katere jamči proizvajalec predmetnega materiala. Za čas življenjske dobe opreme mora ponudnik zagotavljati preskrbo z originalnimi nadomestnimi deli. Kilometrina mora biti upoštevana v ceni storitve. Garancijska doba na storitve je najmanj 36 mesecev od opravljene storitve. Ostali posebni pogoji so navedeni v osnutku okvirnega sporazuma.

**Ocenjena vrednost javnega naročila:** Naročnik ocenjuje, da vrednost javnega naročila znaša 213.900 EUR brez DDV za 48 mesecev, pri čemer je približno polovico vrednosti cena porabljenega materiala. Od vseh opravljenih ur na letni ravni naročnik ocenjuje, da je približno 10% ur namenjenih intervencijskim storitvam.

**Merilo C1 – Ponudbena cena (v EUR z DDV) za uro (60 minut) opravljene redne storitve za enega delavca**

|  |  |
| --- | --- |
| Ponudbena cena v EUR brez DDV za uro |  |
| Vrednost DDV |  |
| Ponudbena cena v EUR z DDV za uro |  |

**Merilo C2 – Ponudbena cena (v EUR z DDV) za uro (60 minut) opravljene intervencijske storitve za enega delavca ob delovnih dneh med 7. in 19. uro**

|  |  |
| --- | --- |
| Ponudbena cena v EUR brez DDV za uro |  |
| Vrednost DDV |  |
| Ponudbena cena v EUR z DDV za uro |  |

**Merilo C3 – Ponudbena cena (v EUR z DDV) za uro (60 minut) opravljene intervencijske storitve za enega delavca izven delovnih dni in v času med 19. in 7. uro**

|  |  |
| --- | --- |
| Ponudbena cena v EUR brez DDV za uro |  |
| Vrednost DDV |  |
| Ponudbena cena v EUR z DDV za uro |  |

Naročnik ne more vnaprej določiti potrebnih količin, temveč bodo te odvisne od vsakokratnih konkretnih potreb. Naročnik ni z ničemer zavezan glede doseganja količinskega in finančnega obsega storitev. Izvedba storitev bo sukcesivna, vezana na sprotne potrebe naročnika.

Ponudnik mora zagotoviti prioriteto pred ostalimi. Ponudnik mora zagotoviti opravljanje storitev vse dni v letu.

Izjavljamo:

1. Strinjamo se, da je veljavnost te ponudbe najmanj            dni (opomba: veljavnost ponudbe je najmanj je najmanj 120 dni šteto od dneva za javno odpiranje ponudb).
2. Izjavljamo, da bomo v primeru, če bomo izbrani kot najugodnejši ponudnik na podlagi predmetnega javnega razpisa in pozvani k sklenitvi okvirnega sporazuma, v roku 5 dni po podpisu okvirnega sporazuma o izvedbi javnega naročila naročniku izročili menično izjavo z bianco menico skladno z vzorcem Menična izjava za dobro izvedbo pogodbenih obveznosti (OBR-7).
3. Izjavljamo, da bomo v primeru, če bomo izbrani kot najugodnejši ponudnik, najpozneje v roku 15 dni pred potekom veljavnosti okvirnega sporazuma naročniku izročili brezpogojno, brez protesta in na prvi poziv unovčljivo menično izjavo s podpisano in žigosano bianco menico v višini 5 % od končne vrednosti opravljenih storitev z DDV.

V skladu s 7. odstavkom 89. člena ZJN-3 soglašamo, da naročnik:

* popravi računske napake v primeru, da jih odkrije pri pregledu in ocenjevanju ponudb. Pri tem se količina in cena na enoto brez DDV ne smeta spreminjati,
* popravi računske napake zaradi nepravilne vnaprej določene matematične operacije s strani naročnika v primeru, da jih ugotovi pri pregledu in ocenjevanju ponudb. Naročnik popravi računsko napako tako, da ob upoštevanju cen na enoto brez DDV in količin, ki jih ponudi ponudnik, izračuna vrednost ponudbe z upoštevanjem pravilne matematične operacije,
* napačno zapisano stopnjo DDV popravi v pravilno.

☐ se strinjamo ☐ se ne strinjamo

**Pod kazensko in materialno odgovornostjo izjavljamo, da so navedeni podatki točni in resnični.**

Obrazec se naloži v zavihek »Predračun« v aplikaciji e-JN.

|  |  |  |
| --- | --- | --- |
| Datum: | Žig: | Podpis: |